text: Et voldsomt skybrud ramte tirsdag Skørping, hvor regnen især ramte Skørping. Her faldt der mere end 100 millimeter regn på under to timer, som fik villaveje og gader til at stå under vand. Der er ingen officielle nedbørmålinger fra området, men Lisa Elgaard Vesterholt, der har taget billedet ovenfor, målte 101,4 millimeter regn på sin pålidelige vejrstation. Skybruddet kom i forbindelse med en linje af tordenbyger, som tirsdag eftermiddag blev dannet i en linje fra Aalborg og ned til Randers. Denne linje lå i næsten to timer tværs hen over Skørping. Med over 100 millimeter regn faldt der på kort tid al den nedbør, man stod og manglede. Med et tørkeindeks på nær 10 svarer det til, at jorden mangler de 100 millimeter, som tirsdag eftermiddag faldt i Skørping.
summary: Et sted i Nordjylland taler man ikke længere om tørke.